laion/Wikipedia-Exotic huggingface dataset:
נבחרת ברית המועצות בכדורסל נשים

נבחרת ברית המועצות בכדורסל נשים ייצגה את ברית המועצות בתחרויות כדורסל נשים בינלאומיות ובייתב מנוהלת על ידי התאחדות הכדורסל של ברית המועצות. עם פירוק ברית המועצות היא הפסיקה להתקיים ונבחרת רוסיה בכדורסל נשים נחשבת ליורשת שלה. כבר הופעתה הראשונה בזירה הבינלאומית באליפות אירופה בשנת 1950 היא זכתה במדליית זהב. מאז ועד לפירוקה בשנת 1991 היא שלטה בכדורסל הנשי תוך זכייה 21 פעמים באליפות אירופה (מהם 17 ברציפות), 8 פעמים באליפות העולם ופעמיים במשחקים האולימפיים (כדורסל נשי נכלל במשחקים רק החל משנת 1976). זאת למרות שבתקופה הרלוונטית מסיבות פוליטיות היא לא השתתפה פעמיים באליפות העולם בפעם במשחקים אולימיים. מדיה וקבצים בנושא נבחרת ברית המועצות בכדורסל נשים בוויקישיתוף
ביקורת

ביקורת היא שיפוט, הערכה, חוות דעת או ניתוח של דבר כלשהו. ביקורת יכולה להיות מופנה כלפי אדם, כלפי מעשיו או דעותיו של אדם, כלפי קבוצה או ארגון, כלפי תופעה חברתית, כגון שיח מסוים או אופנה, כלפי אוסף של תופעות ופרקטיקות, כגון ביקורת על הדת, כלפי רעיונות, או כלפי תוצר כלשהו, כגון יצירת אמנות או אדריכלות. בשפה העברית, המילה ביקורת מתייחסת לעיתים גם להליכי פיקוח ובקרה שוטפת שתכליתם הערכה של מושא הביקורת לאור חוקים או תקנים מקובלים, כפי שמשתמע למשל מחוק יסוד: מבקר המדינה ומהמושגים ביקורת חשבונאית וביקורת שיפוטית. כמו כן, בשפה העברית, כמו בגרמנית וצרפתית, המילה מתייחסת הן לניתוח והערכה מוסדרים של מושג, תאוריה או מבנה חברתי (באנגלית: critique), כגון שלושת ספרי הביקורת של עמנואל קאנט ותחום התאוריה הביקורתית בפילוסופיה, והן להערכה פשוטה יותר של מושא הביקורת (באנגלית: criticism). ביקורת יכולה להיות פעולה יומיומית וגם תוצר של תהליכי מחשבה ומחקר מקצועיים הדורשים הכרות מעמיקה עם מושא ביקורת, ההקשר שלו והדיסציפלינה שבמסגרתה נערכת הביקורת. בשפת היומיום למילה ביקורת יש קונוטציה שלילית ולעיתים מתייחסים למונחים "ביקורת" ו"ביקורת שלילית" כנרדפים. לדוגמה, מהכותרת "ביקורת על ההגנה, בריימו: בלאט ולוקט נהדרים" משתמע ביקורת שלילית על ההגנה ותשבחות לבלאט וללוקט. עם זאת, ביקורת יכולה להיות גם חיובית. כך למשל, מהכותרת "ביקורת סרט" לא משתמע הערכה שלילית של הסרט המבוקר. הפילוסוף ריימונד גויס טוען שבשיח היום-יום למושג ביקורת יש מספר מאפיינים שקושרים אותו עם משמעות שלילית. לרוב, דרישה להבהרה נוספת או הבעת אהדה לבדה אינן נחשבות לביקורת. בנוסף, פעולת הביקורת ופעולת ההצדקה של דבר נחשבות להופכיות. עם זאת, פעולת הביקורת, גם בשפת היום-יום, נבדלת מגינוי, התנערות או הבעת התנגדות לדבר, כיוון שהיא דורשת טיעון שמסביר את העמדה השלילית. לפי גישה זו ביקורת נבדלת גם מסוגים שונים של עלבון, כמו גידוף, המתאפיינים בהצגת הדבר כמגוחך, תיוגו בשמות תואר ("דעה מרושעת" או "תוצר גרוע"), או מסירת התנגדות ללא הסבר. מידת התוקף שמיוחס לטיעונים שמשמשים כביקורת היא תלויית הקשר. כך למשל, טיעונים משפטיים עשויים להיות חסרי תוקף ורלוונטיות בביקורת ספרות. בפילוסופיה המערבית מונחים שונים שמשמעותם ביקורת הגיעו מהמילה היוונית κριτικός (בתעתיק לעברית: קריטיקוס), שמשמעותה להיות מסוגל להבחין בין דברים. בעידן הנאורות, פילוסופים שונים, ובמיוחד עמנואל קאנט, ביקשו להרחיב את המושג ולהפוך אותו לכללי יותר. קאנט יצר ניגוד בין התייחסות ביקורתית לבין התייחסות דוגמטית לדבר. בעוד שהתייחסות דוגמטית לטענה מבטאת קונפורמיזם לעמדה פרטית כלשהי, או שיפוט של דבר ללא בחינה של העיקרון לפיו אנו שופטים, התייחסות ביקורתית דורשת בחינה של הטענה לאור התבונה בלבד ודורשת מאיתנו לבחון ראשית את גבולות הידע, ההבנה והחוויה שלנו. ערך מורחב – ביקורת עמיתים ביקורת עמיתים היא מקרה פרטי של ביקורת בונה ודוגמה חשובה לביקורת המשמשת להבטחת איכות. ביקורת עמיתים משמשת בעיקר כדי לקבוע אם מאמר שפרסם חוקר בתחום מסוים בספרות מחקרית בתחומו, ראוי להתפרסם באותו מקור ספרותי. ביקורת עמיתים נפוצה גם מחוץ למדע; כך למשל, בוויקיפדיה עורכים שונים נוהגים לבקר זה את רעהו כאשר המבוקר כותב ערך אשר המבקר בקיא בנושא שלו ובכך כביכול מסייע להבטיח את איכות המידע המופיע בו. דוד גורביץ' ודן ערב, הערך "ביקורת", באתר אנציקלופדיה של הרעיונות ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
נבחרת בולגריה בכדורסל נשים

נבחרת בולגריה בכדורסל נשים היא קבוצת כדורסל הנשים הלאומית של בולגריה. הנבחרת השתתפה ב-2 אליפויות עולם בהן זכתה במדליית כסף וארד. הנבחרת זכתה באליפות אירופה בכדורסל נשים, 5 פעמים הייתה במקום השני ו-4 פעמים במקום השלישי. במהלך סוף המאה ה-20 והמאה ה-21 הנבחרת נחלשה ולא נכללת בנבחרות החזקות בענף. הדירוג הנוכחי של נבחרת בולגריה ברשימת הדירוג של פיב"א לנבחרות נשים, הוא המקום ה-59 בעולם, נכון ל-26 באוגוסט 2024, ללא שינוי לעומת דירוג קודם. 1952 : מקום 4 1954 : 1956 : מקום 4 1958 : 1960 : 1962 : 1964 : 1966 : מקום 7 1968 : מקום 5 1970 : מקום 4 1972 : 1974 : מקום 5 1976 : 1978 : מקום 7 1980 : מקום 5 1981 : מקום 5 1983 : 1985 : 1987 : מקום 9 1989 : 1991 : מקום 4 1993 : מקום 6 לא העפילה לאחר 1993. מדיה וקבצים בנושא נבחרת בולגריה בכדורסל נשים בוויקישיתוף נתונים מאתר פיב"א דירוג לנבחרות לאומיות נשים באתר פיב"א ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
אוטו פרנקל

אוטו פרנקל (1919 – מאי 2010) היה רופא פנימאי, פרופסור לרפואה פנימית בבית הספר לרפואה באוניברסיטת תל אביב, מנהל מחלקה פנימית בבית חולים שיבא (1964-1985). בין עיסוקיו הרבים במחלות פנימיות פרנקל התעניין ועסק רבות בפרמקולוגיה קלינית. פרנקל נולד בבודפשט לאירמה ולשמואל. אביו היה נוירולוג. פרנקל סיים את לימודיו היסודיים בבית ספר יהודי חילוני בעל צביון ציוני. בנעוריו פרנקל זכה בפרס ראשון לאומי[דרושה הבהרה] בהונגריה במתמטיקה. פרנקל למד רפואה בבית הספר לרפואה של בודפשט סיים בהצטיינות בשנת 1943. בשנת 1944, בעיצומה של מלחמת העולם השנייה, גורש פרנקל למחנה הריכוז מאוטהאוזן. פרנקל ניצל בעזרת פרטיזנים סרבים. לאחר השחרור חזר לבודפשט. פרנקל התחיל התמחות ברפואה פנימית. בהיותו ציוני נשלח כנציג וציר לקונגרס הציוני בבזל בשנת 1947. בשנת 1948 פרנקל עלה לארץ ישראל במסגרת עליית האקדמאים. פרנקל הוצב כרופא צבאי בבית החולים דונולו. בהמשך עבד עם חולי פוליו בבית החולים בפרדס כ"ץ. בשנת 1953 החל פרנקל את עבודתו כפנימאי בכיר במחלקתו של הפרופסור הרי הלר בבית החולים תל השומר. בשנת 1963 יצא פרנקל להשתלמות בלונדון. לאחר חזרתו, מונה פרנקל בשנת 1964 כמנהל מחלקה פנימית בבית החולים תל השומר (ביתן 36). במהלך שנות הששים של המאה העשרים לקח פרנקל חלק פעיל בהקמת החוג לרפואה פנימית בבית הספר לרפואה של אוניברסיטת תל אביב. בסוף שנות השבעים קיבל פרנקל מינוי כפרופסור חבר לרפואה פנימית וכיהן בתפקידו זה וכן בתפקידו כמנהל מחלקה עד שנת 1985. עם יציאתו לגמלאות עבד פרנקל שנתיים כיועץ פנימאי למחלקות הכירורגיות ובמקביל כיהן כיושב ראש ועדות רפואיות באגף השיקום של משרד הביטחון עד פרישתו בשנת 1995. פרנקל נפטר בשנת 2010. נטמן בבית הקברות סגולה בפתח תקווה. פרופ' פרנקל אוטו (ההסתדרות הרפואית בישראל, אתר הר"י) אתר "Billiongraves" פרמקולוגיה קלינית - מדע הפרמקולוגיה הקלינית עוסק בטיפול תרופתי מושכל ובטוח לחולים בהתבסס על רפואה מבוססת הוכחות, רפואה מותאמת אישית ומרשם תרופות מאוזן
גג הזהב

גג הזהב (בגרמנית: Goldenes Dachl) הוא מבנה במרכז העיר העתיקה של אינסברוק, אוסטריה. שמו של המבנה מגיע ממרפסת בסגנון גותי מאוחר, המכוסה ב-2,657 אריחי נחושת מצופים זהב. הגג נחשב לאחד הסמלים הבולטים של אינסברוק. הבניין נבנה בתחילת המאה ה-15 ונועד במקור לשמש כבית מגורים לשליטי טירול מטעם האימפריה הרומית הקדושה. המרפסת נוספה בשלב מאוחר יותר. בשנת 1493, הזמין מקסימיליאן הראשון, קיסר האימפריה הרומית הקדושה את המרפסת המיוחדת עם גג הזהב, לרגל נישואיו עם ביאנקה מריה ספורצה. המרפסת נבנתה בידי האדריכל ניקולס טיורינג הזקן, ושימשה מעין תיבה מלכותית שבה יכל הזוג המלכותי לשבת ולצפות בפסטיבלים, טורנירים ותחרויות בכיכר למטה. ב-25 בפברואר 1536 נשרף בפומבי בחיים יעקב הוטר, מייסד תנועת ההוטרים, מול גג הזהב. המעקה בקומה הראשונה מעוטר מגולף בצורת מגנים וסוגים שונים של כלי נשק עם סמלי אוסטריה, הונגריה וטירול. בתוך המבנה ישנם ציורי קיר המציגים את הקיסר בין שתי נשותיו, שני תרנים עם דגלים של האימפריה ושל מחוז טירול. מאז 1996 פועל מוזיאון קטן במבנה, וב-2003 הועברה אליו המזכירות של אמנת האלפים. מדיה וקבצים בנושא גג הזהב בוויקישיתוף מוזיאון גג הזהב גג הזהב באינסברוק האגדה של גג הזהב גג הזהב והסמליות שלו (Austria-Lexikon.at) ערך זה הוא קצרמר בנושא אוסטריה. אתם מוזמנים לתרום לוויקיפדיה ולהרחיב אותו.
נבחרת צ'כוסלובקיה בכדורסל נשים

נבחרת צ'כוסלובקיה בכדורסל נשים היא קבוצת כדורסל הנשים הלאומית של צ'כוסלובקיה. הנבחרת השתתפה ב-8 אליפויות עולם בהן זכתה במדליות כסף וארד. הנבחרת השתתפה מספר פעמים באליפות אירופה בכדורסל נשים, 7 פעמים הייתה במקום השני ו-8 פעמים במקום השלישי. עם חלוקת צ'כוסלובקיה לצ'כיה וסלובקיה הנבחרת הפסיקה להתקיים. ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
יששכר יחזקאל ריגייו

הרב יששכר יחזקאל ריגייו (באיטלקית: Reggio; ~ה'תקל"ד, 1774 - ליל ראש חודש אלול ה'תקצ"ז, 1837) היה רב ומדקדק עברי, מגדולי רבני יהדות איטליה בראשית המאה ה-19. יליד איטליה, בן אחיו של "הקדוש האלהי כמוהר"ר אברהם ריגייו". למד מפי הרבנים חננאל ניפי ויוסף דוד באסאן. בהיותו בן למשפחה מחוסרת נכסים, פרנסו אותו אחדים מעשירי הקהילה. הוא התפרסם בבקיאותו בהלכה, והתמנה כמלמד בישיבתו של רבו הרב יוסף דוד באסאן. לאחר פטירת רבו זה התמנה תחתיו כפוסק ההלכה של הקהילה[דרושה הבהרה], ולאחר פטירת החכם שבתי אלחנן פיסארו החליף אותו בהנהגת הקהילה היהודית-ספרדית בפרארה. נשארו ממנו מספר תקנות שתיקן בקהילת פרארה, אחת מהן עסקה בסידורי הנחת שיתופי מבואות. לצד תפקידיו הרבניים שימש כסופר סת"ם וכתב בימי חייו עשרים וחמשה ספרי תורה. הוא התבלט גם בדקדוק עברי והשאיר אחריו ספר בדקדוק לשון הקודש שלא נדפס. נפטר בגיל 63 בליל ראש חודש אלול ה'תקצ"ז, 1837. מרדכי שמואל גירונדי, תולדות גדולי ישראל, טריאסטה ה'תרי"ג, עמ' 153, פריט ל"ח, באתר היברובוקס שמואל יוסף פין, הערך "הר"ר יששכר יחזקאל ריגייו", בתוך: כנסת ישראל, ורשה תרמ"ז, עמ' 704, באתר היברובוקס אומברטו קאסוטו ואיזידור זינגר, ‏"ריגייו, יששכר יחזקאל", במהדורת 1901–1906 של האנציקלופדיה היהודית (באנגלית)
אברהם יצחק שטרן

אברהם יצחק שטרן (ג' בחשוון תרצ"ו, 30 באוקטובר 1935 – ה' באייר ה'תשנ"ז, 12 במאי 1997) היה חבר הכנסת ה-14 מטעם המפד"ל ומזכ"ל תנועת בני עקיבא. אברהם יצחק שטרן נולד בחיפה בשנת תרצ"ו (1935), ונקרא על שם הרב אברהם יצחק הכהן קוק, שנפטר חודשיים קודם לכן. למד בבית הספר יבנה בחיפה ולאחר מכן בישיבת בני עקיבא כפר הרא"ה. התגייס בשנת 1953 לצה"ל, ושירת בגרעין נח"ל דתי. למד תואר ראשון בחינוך וניהול באוניברסיטת חיפה. שטרן היה פעיל בתנועת הנוער "בני עקיבא", ומילא בה מספר תפקידים, עד שהגיע לתפקיד המזכיר הכללי (מזכ"ל) של התנועה, בו כיהן מספר שנים. כמו כן כיהן משך שנים רבות כמזכיר המדיני של הקיבוץ הדתי וכממלא מקום יו"ר לשכת המפד"ל. בשנת 1996 נבחר לכהן כחבר הכנסת הארבע עשרה וייצג את האגף היוני במפד"ל. היה חבר בוועדת הכנסת ובוועדת הפנים והגנת הסביבה של הכנסת, וכן היה נציג הכנסת בוועדה למינוי דיינים. הספיק לכהן כחבר הכנסת רק 11 חודשים עד פטירתו לאחר מחלה קשה, ביום העצמאות ה'תשנ"ז, 12 במאי 1997. היה חבר קיבוץ עין הנציב, בו נקבר כשנפטר במאי 1997. אברהם יצחק שטרן, באתר הכנסת אברהם יצחק שטרן, באתר כנסת פתוחה אברהם יצחק שטרן, דף שער בספרייה הלאומית
אליפות העולם בכדורסל נשים 1967

אליפות העולם בכדורסל נשים 1967 היא אליפות העולם בכדורסל נשים החמישית שאורגנה על ידי פיב"א ונערכה בפראג, צ'כוסלובקיה בין ה-15 באפריל ל-22 באפריל 1967. המשחקים נערכו במספר ערים. משחקי בית הגמר נערכו בפראג. ברית המועצות זכתה באליפות בפעם השלישית ברציפות. היא ניצחה בכל המשחקים עם יתרון דו-ספרתי וזו הייתה האליפות השנייה ברציפות בה היא לא הפסידה באף משחק (סך הכל 23 ניצחונות רצופות). תחילה התקיים השלב המוקדם בו נקבעו שש עולות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 7–11. נתונים מאתר פיב"א
אצטדיוני כדורגל בספרד

להלן רשימה חלקית של אצטדיוני כדורגל בספרד, מסודרים לפי מספר מושבים יורד. קטגוריה:אצטדיוני כדורגל בספרד כדורגל בספרד
קורטי

קורטי (בקורסיקאית: Corti; בצרפתית: Corte, קורטה) הוא יישוב צרפתי בקורסיקה עילית. זו הקומונה הרביעית בגודלה בקורסיקה. קורטה הייתה בירתה של הרפובליקה הקורסיקנית בתקופת פסקואלה פאולי. בעיר נמצאת מצודת קורטי (Citadelle de Corte) – מצודה מהמאה ה-19 שנבנתה סביב טירה מהמאה ה-15, ששימשה בין היתר להחזקת שבויים גרמניים במלחמת העולם הראשונה, ומאז 1997 שוכן בתוכה מוזיאון קורסיקה. בעיר גם שוכנת מאז 1981 אוניברסיטת קורסיקה, האוניברסיטה היחידה בקורסיקה, ובה כ-4,000 סטודנטים. האקלים בעיר הוא אקלים ים-תיכוני. נוף פנורמי בקורטי העיר כנסייה בעיר המצודה הבית בו נולד ג'וזף בונפרטה, אחיו של נפוליאון בונפרטה. מדיה וקבצים בנושא קורטי בוויקישיתוף אתר האינטרנט הרשמי של קורטי (בצרפתית) קורטי, באתר אנציקלופדיה בריטניקה (באנגלית) ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
נבחרת קוריאה הדרומית בכדורסל נשים

נבחרת קוריאה הדרומית בכדורסל נשים היא קבוצת כדורסל הנשים הלאומית של קוריאה הדרומית. הנבחרת השתתפה ב-15 אליפויות עולם בהן זכתה פעמיים במדליית כסף. הנבחרת השתתפה מספר פעמים באליפות אסיה בכדורסל נשים. היא זכתה במירב מדליות זהב (12) בתחרות זו. היא נכללת בין הנבחרות החזקות באסיה. מדיה וקבצים בנושא נבחרת קוריאה הדרומית בכדורסל נשים בוויקישיתוף אתר האינטרנט הרשמי של נבחרת קוריאה הדרומית בכדורסל נשים נתונים מאתר פיב"א ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
קלווי

קלווי (צרפתית: Calvi) היא קומונה בקורסיקה עילית. קלווי היא חלק מקנטון קלווי שכולל את קלווי וקומונה נוספת, לומיו. קלווי היא גם בירתה של נפת קלווי, הכוללת שלושה קנטונים נוספים: ל'איל-רוס, בלגודר וקלנזנה. העיר ממוקמת על החוף הצפוני-מערבי של קורסיקה, 95 ק"מ מבסטיה ו-24 ק"מ מל'איל רוס. זו הקומונה החמישית בגודלה בקורסיקה. כלכלת העיר מבוססת בעיקר על תיירות. מדיה וקבצים בנושא קלווי בוויקישיתוף אתר האינטרנט הרשמי של קלווי (בצרפתית) קלווי, ברשת החברתית אקס (טוויטר) ערך זה הוא קצרמר בנושא יישובים ובנושא צרפת. אתם מוזמנים לתרום לוויקיפדיה ולהרחיב אותו.
1867 בצרפת

שנת 1867 בצרפת הייתה השנה בה ציינה צרפת 880 שנות לאום. מונרך - נפוליאון השלישי. בין ה-1 באפריל ל-31 באוקטובר - התערוכה העולמית של פריז 13 בינואר - המשלחת הצרפתית הצבאית הראשונה מגיעה ליוקוהמה, יפן. 7 ביוני - אדולף דוגלרי מכין את ארוחת הערב לשלושת הקיסרים. פייר מיצ'ו ממציא את הגלגל הקדמי של האופניים. 21 בינואר - מקסים וייגאן, גנרל ורמטכ"ל צבא צרפת במהלך מלחמת העולם השנייה (נפטר ב-1965). 14 באפריל - רנה בוילסבה, מחבר (נפטר ב-1926). 17 במאי - ג'ורג'ט אגוטה, ציירת (נפטרה ב-1922). 3 באוקטובר - פייר בונאר, צייר (נפטר ב-1947). (קטגוריה:צרפתים שנפטרו ב-1867) 14 בינואר - ז'אן-אוגוסט-דומיניק אנגר, צייר (נולד ב-1780). 17 בינואר - ז'אק אמנד יודס-דלונגצ'אמפ, חוקר טבע ופליאונטולוג (נולד ב-1794). 11 ביוני - ז'אן פייר פליסייה, מיסיונר (נולד ב-1808). 7 ביולי - פרנסואה פונסאר, מחזאי (נולד ב-1814). 31 ביולי - בנואי פורנירון, מהנדס, עיצב את טורבינת המים המעשית הראשונה (נולד ב-1802). 23 באוגוסט - אוגוסט-מרסיי ברתלמי, משורר סאטיריקן (נולד ב-1796). 31 באוגוסט - שארל בודלר, משורר, מבקר ומתרגם (נולד ב-1821). 6 בדצמבר - ז'אן פייר פלורנס, פיזיולוג (נולד בשנת 1794). 22 בדצמבר - ז'אן ויקטור פונצ'לט, מהנדס ומתמטיקאי (נולד ב-1788). אוגוסט בלוך, צלם (נולד ב-1800). ת'ופיל-ז'יל פלואז, כימאי (נולד ב-1807). מדיה וקבצים בנושא 1867 בצרפת בוויקישיתוף
SolarCity

סולאר-סיטי (באנגלית: SolarCity) הייתה חברה אמריקאית שהתמחתה בשירותי אנרגיה סולארית. סולאר-סיטי, שהוקמה ב-2006, שיווקה והתקינה פאנלים סולאריים לבתים פרטיים ולחברות בארצות הברית. בשנת 2016 רכשה חברת טסלה את סולאר-סיטי ומיזגה אותה עם חברת Zep Solar ליצירת חברת טסלה אנרג'י. מאז החלה טסלה אנרג'י להציע שירותי אחסון אנרגיה בנוסף לפאנלים סולאריים. סולאר-סיטי נוסדה בשנת 2006 על ידי האחים פיטר ולינדון רייב, בעקבות הצעה של בן דודם אילון מאסק, ששימש כיושב ראש ועזר להקים את החברה. עד שנת 2009 התקינה החברה פאנלים סולאריים שייצרו הספק כולל של כ-440 מגה-ואט, ובשנת 2014 כבר הגיעה לכ-6,200 מגה-ואט. במרץ 2016, חברת SpaceX שבבעלות אילון מאסק קנתה 90 מיליון דולר מאיגרות חוב של סולאר-סיטי. ביוני 2016 הגישה חברת טסלה הצעה לרכישת סולאר-סיטי, ובאוגוסט 2016 אישרה סולאר-סיטי את הרכישה בסך 2.6 מיליארד דולר והיא הפכה להיות חלק מחברת "טסלה אנרג'י". אנרגיה סולארית תא פוטו-וולטאי אנרגיה מתחדשת התייעלות אנרגטית מדיה וקבצים בנושא SolarCity בוויקישיתוף אתר האינטרנט הרשמי של SolarCity (באנגלית) SolarCity, ברשת החברתית LinkedIn Tesla shareholders approve SolarCity merger באתר CNN. Tesla and SolarCity באתר חברת טסלה. Tesla integration of home charging station + energy storage + solar will change everything, באתר electrek. The Powerwall is better than generators, באתר חברת SolarCity. Solarcity באתר טיים מגזין. Everything you need to know about SolarCity, באתר Energy Digital. Elon Musk’s SpaceX will buy another $90 million in solar bonds from Solarcity (SCTY), באתר electrek. SpaceX invests $90 million in SolarCity solar bonds, באתר חברת סולאר-סיטי. Tesla Makes Offer to Acquire SolarCity, באתר חברת טסלה Tesla and SolarCity agree to $ 2.6 billion merger, באתר הוושינגטון פוסט ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אליפות העולם בכדורסל נשים 1971

אליפות העולם בכדורסל נשים 1971 היא אליפות העולם בכדורסל נשים השישית שאורגנה על ידי פיב"א ונערכה בברזיל בין ה-15 במאי ל-29 במאי 1971. המשחקים נערכו במספר ערים. משחקי בית הגמר נערכו בסאו פאולו. ברית המועצות זכתה באליפות בפעם הרביעית ברציפות. היא ניצחה בכל המשחקים עם יתרון דו-ספרתי וזו הייתה האליפות השלישית ברציפות בה היא לא הפסידה באף משחק (סך הכל 32 ניצחונות רצופות). תחילה התקיים השלב המוקדם בו נקבעו שש עולות לבית הגמר. ברזיל המערכת העפילה ישירות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 8–13. נתונים מאתר פיב"א
יחסי ארצות הברית – טובאלו

יחסי ארצות הברית–טובאלו הם היחסים הדו-צדדיים בין ארצות הברית של אמריקה לבין טובאלו. לארצות הברית אין שגרירות בטובאלו והשגרירות שלה בפיג'י אמונה גם על היחסים עם המדינה. לטובאלו אין שגרירות בארצות הברית והנציגות שלה באו"ם מתפקדת גם כשגרירות טובאלו בארצות הברית. במהלך המאה ה-19 הייתה אינטראקציה בין אזרחי ארצות הברית לבין העם בטובאלו,. וספינות ציד לווייתנים פעלו במי הארכיפלג של טובאלו. במהלך מלחמת העולם השנייה הוצבו כמה אלפי חיילים בטובאלו (שנקראה אז איי אליס). החל משנת 1942 בנו כוחות צבא ארצות הברית בסיס חיל אוויר באיים פונפוטי, ננומה ונוקופוטו. המסלול שנבנה בפונפוטי, עדיין בשימוש. בשנת 1978 הפכה טובאלו למדינה עצמאית וב-1979 היא חתמה על הסכם ידידות עם ארצות הברית, אשר בו הכירה בבעלותה של טובאלו על ארבעה איים שבעבר תבעה ארצות הברית לבעלות עליהם. שתי המדינות עבדו כשותפות בנושאים אזוריים וגלובליים לקידום השלום וחיזוק הדמוקרטיה והביטחון. במסגרת השותפות מנסות שתי המדינות למנוע את שינויי האקלים, סוגיה רגישה במיוחד לטובאלו, אשר נמצאת בסכנת היעלמות באם גובה פני הים ישתנה. כמו כן שתי המדינות עוסקות בחיזוק הביטחון הימי וחיזוק הפיתוח הכלכלי של המדינות. לארצות הברית אין סחר משמעותי עם טובאלו. טובאלו היא צד לאגודת הדיג הרב-צדדית של ארצות הברית באוקיינוס השקט, ומספקת גישה לאניות הדיג של ארצות הברית תמורת דמי רישיון. טובאלו משתתפת בפעילויות של פורום הדיג באוקיינוס השקט (FFA). במאי 2013 הסכימו נציגי ארצות הברית וארצות האוקיינוס השקט לחתום על מסמכי הסדר ביניים כדי להרחיב את אמנת הדיג הרב צדדית וכדי לאשר את האמנה. האמנה היא הרחבה של הסכם נאורו ומאפשרת לספינות אמריקאיות לדוג 8,300 ימים באזור תמורת 90 מיליון דולר. ארצות הברית מספקת מדי שנה לטובאלו 21 מיליון דולר. שתי המדינות חברות בכמה ארגונים בינלאומיים, בהם האו"ם, קרן המטבע הבינלאומית והבנק העולמי. טובאלו מכירה בממשלת קובה וממשלת טובאלו, מאז שנת 2008, הודיעה על שאיפתה כי ארצות הברית תבחן מחדש את יחסיה עם קובה. סגן ראש ממשלת טובאלו, וטה סקאיו, הצהיר בנאומו ב-2013 בפני האו"ם כי "טובאלו תומכת באופן מלא בהסרת האמברגו על קובה. הדבר יאפשר לרפובליקה של קובה לחזק ולשפר את שיתוף הפעולה עם איים קטנים מתפתחים כמו טובאלו". מדיה וקבצים בנושא יחסי ארצות הברית – טובאלו בוויקישיתוף היסטוריה של יחסי ארצות הברית–טובאלו טובאלו באומות המאוחדות איי האוקיינוס השקט וארצות הברית, באתר FiS, ‏09-10-2014 (באנגלית) Cuba-Pacific ministerial meeting underway in Havana, ABC, ‏19-12-2011 (באנגלית) טובאלו, באתר General Assembly of the United Nations, ‏28-09-2013 (באנגלית)
אברהם דרוקמן

אברהם דרוקמן (1 בנובמבר 1895 – 25 במרץ 1964) היה רנטגנולוג ישראלי ולפני כן ביישוב. פרופסור מן המניין לרדיולוגיה בבית הספר לרפואה של האוניברסיטה העברית בירושלים ומנהל מכון הרנטגן בבית החולים הדסה בירושלים. דרוקמן נולד בפרומוסול שבאזור שרשרת הרי הקרפטים, באוסטרו-הונגריה, למשפחה אמידה בעלת מנסרת עצים אשר ייצאה ארגזי עץ לתפוזים של ארץ ישראל. הוא סיים תיכון בעיירה רדאץ', שבו התבלט כספורטאי, ועם אחיו מקס היו ממקימי אגודת הספורט "הגברה". במלחמת העולם הראשונה שירת כקצין בצבא האוסטרי. למד רפואה באוניברסיטת וינה. במקביל עסק בסיף, והיה כדורגלן בקבוצת "הכוח וינה". בסיום לימודיו עבד דרוקמן במספר מחלקות, בקליניקה של אוניברסיטת וינה. קריאת "יהודים לפלסטינה" שהושמעה מהקהל באמצע משחק כדורגל, היוותה אות לבאות ודרוקמן החליט בו במקום כי עתידו בארץ ישראל. בשנת 1925 עלה לארץ ישראל. כעבור שנתיים הוא התחתן עם ליצ'י לאה (1909–1942), בתו של הבוטנאי ורנטגנולוג פרופסור יצחק רובינסון, מורו בעת לימודיו. בעקבות נישואי בתם עם דרוקמן, עלו ארצה הזוג ג'וזפינה ויצחק רובינסון, וזה כיהן בשנת 1927 מספר חודשים כמנהל מכון הרנטגן בהדסה בטרם חזרו לווינה. לאברהם ולאה נולדו 3 ילדים: שרה, אליעזר וראובן. בשנת 1926, רכש אברהם דרוקמן אדמות בחוף מגדל והקים בה נחלה. הוא בנה במו ידיו בית אבן ונטע גן בוטני שאחת מגולות הכותרת שבו הוא עץ פיקוס בנגלי שצמח להיות אחד מהגדולים בישראל. הוא הביא שתילים מגני קיו באנגליה וביניהם עץ ציפור גן העדן, שתילים מקומיים, עצי אקליפטוס ושאר עצי נוי ופרי. האתר מוכר כאתר לשימור ומאחר והוא משמש גם בית מגורים אין גישה מלאה לציבור. בשנת 1933 התמנה למנהל מכון הרנטגן בהדסה. ב-1938 היה מרצה לרדיולוגיה, בשנת 1949 קיבל מינוי של פרופסור חבר ובהמשך מינוי של פרופסור מן המניין בבית הספר לרפואה של האוניברסיטה העברית בירושלים. בין חבריו היו דר' טיכו ורעייתו אנה טיכו הציירת. שני הרופאים המומחים הושיטו עזרה לילדים ממגדל ולמבוגרים שנזקקו לטיפולים רפואיים. אחד מתלמידיו היה פרופסור שמואל שור. בשנת 1963 פרש לגמלאות, בעקבות תאונת דרכים שעבר. כעבור שנה הלך לעולמו. הוא קבור בהר המנוחות בגבעת שאול, בשכנות למרטין בובר. רופאיה של ארץ-ישראל 1948-1799, נסים לוי, יעל לוי, הוצאת איתי בחור, מרץ 2012, מהדורה שנייה, ערך: דרוקמן, אברהם פרופ', עמוד 171. ערך זה הוא קצרמר בנושא רופאים. אתם מוזמנים לתרום לוויקיפדיה ולהרחיב אותו.
רוקין 1000

רוקין 1000 (באנגלית Rockin' 1000) היא להקת רוק המונה אלפי חברים. חברי הקבוצה הם בעיקר מאיטליה והשאר מארצות שנות כמו קנדה, מקסיקו, אנגליה, אוסטריה, קרואטיה, ישראל, בוסניה וגרמניה. כפי שהשם מרמז הלהקה מונה אלפי נגנים ששרים ומנגנים בו זמנית בהופעות שלהם. ביתה של הלהקה נמצאת בעיר צ'זנה שבאיטליה והיא הוקמה על מנת לשכנע את להקת פו פייטרס להופיע בעיר ב-2015. מה שאכן קרה באוקטובר באותה שנה. כיום הלהקה מופיעה לעיתים קרובות ומתוארת כ"להקה הגדולה בעולם" הופעתה הראשונה התרחשה ב-2015 בניצוחו של מרקו סביו. ב-24 ביולי 2016 ניגנה הלהקה 18 שירים, באצטדיון אורגל(אנ') מול קהל של כ-15 אלף איש. הלהקה הפיקה מספר קליפים מושקעים עם צפיות רבות. בין היתר, ניתן למצוא שם את הלהיטים הבאים: Learn to Fly של להקת פו פייטרס [1] Smells Like Teen Spirit של להקת נירוונה [2] אתר האינטרנט הרשמי של רוקין 1000 ] רוקין 1000, ברשת החברתית פייסבוק רוקין 1000, ברשת החברתית אקס (טוויטר) רוקין 1000, ברשת החברתית אינסטגרם רוקין 1000, ברשת החברתית LinkedIn רוקין 1000, סרטונים בערוץ היוטיוב רוקין 1000, באתר ספוטיפיי רוקין 1000, באתר AllMusic (באנגלית) רוקין 1000, באתר MusicBrainz (באנגלית) רוקין 1000, באתר דיזר רוקין 1000, באתר Discogs (באנגלית) צפו: 1,000 איטלקים מבצעים את "Learn to Fly" של פו פייטרז, באתר וואלה, 1 באוגוסט 2015 "The Biggest Band In The World – Italy's Rockin'1000 Founder Fabio Zaffagnini On Foo Fighters, Viral Success And Their Mad Live Show". NME (באנגלית בריטית). נבדק ב-2016-08-05. Jack Shepherd (4 בנובמבר 2015). "Foo Fighters play 27-song-set to the 1000 'Learn to Fly' rockers in Italy". independent.co.uk. נבדק ב-7 באוגוסט 2016. {{cite web}}: (עזרה) "David Bowie's 'Rebel Rebel' Song Performed Live by 1,000 Musicians". Music Times. 2016-08-02. נבדק ב-2016-08-05. "Watch David Bowie's 'Rebel Rebel' Performed by 1,000 People". Rolling Stone. נבדק ב-2016-08-05. "Foo Fighters Promise to Visit Italian Town After Viral Video". נבדק ב-2015-08-02.
כלבו של ג'נינגס

כלבו של ג'נינגס, הידוע גם בשם כלבו של אלקיביאדס, הוא העתק רומי מהמאה ה-2 לספירה לפסל הלניסטי עשוי ארד שמתוארך ככל הנראה למאה ה-2 לפנה"ס. הפסל נקרא על שמו של בעלו המודרני הראשון - הנרי קונסטנטין ג'נינגס (Henry Constantine Jennings). חשיבותו של הפסל נובעת מכך שהוא אחד מפסלי החיות הבודדים ששרדו בשלמותם מהעת העתיקה. הפסל התגלה בלאנוביום - הווילה העתיקה של אנטונינוס פיוס. בעליו הראשון היה סוחר העתיקות ברתולומיאו קוואספי (Bartolomeo Cavaceppi). ג'ניגס ראה את הפסל בסדנתו של קוואספי, וקנה אותו ממנו. הפסל מציג כלב מגזע מולוסי (מולוסיה היא אזור באפירוס - בצפון מערב יוון העתיקה). ג'נינגס הניח שהפסל העתיק מציג את כלבו של המצביא האתונאי אלקיביאדס, בגלל שלפסל זנב קטום. הודות לסיפור הידוע שמופיע בכתביו של פלוטרכוס (חיי אישים) בביוגרפיה של אלקיביאדס. פלוטרכוס מספר על כלבו של אלקיביאדס שנקנה בעלות גבוהה, וזנבו נכרת על ידי אלקיביאדס. מעשה אכזרי זה הפך ל"שיחת היום" באתונה. כשנשאל אלקיביאדס לפשר המעשה, הסביר שעשה זאת כדי להסב את תשומת לבם של אנשי אתונה לכריתת הזנב, ובכך לחפות על שאר מעלליו וחטאיו. ב-1778 הסתבך ג'ניגס בחובות הימורים, ונאלץ למכור את הכלב ב-1,000 ליש"ט לצ'ארלס דונקומב, ברון פיברשהאם הראשון. במשך 150 שנה השתייך הפסל למשפחת דונקומב, והוצב בדונקומב פארק שביורקשייר. ב-2001 החליט פיטר דונקומב, ברון פיברשהאם השישי למכור את הפסל. מוזיאון יוסטון שבטקסס הציע תמורתו 950,000 דולר, אולם ממשלת בריטניה סרבה להוציא אישור ייצוא עבורו. בסופו של דבר נקנה הפסל בידי המוזיאון הבריטי במחיר של 662,297 יורו. כיום הוא מוצג בגלריה 22 של המוזיאון. מדיה וקבצים בנושא כלבו של ג'נינגס בוויקישיתוף חדשות BBC,‏ מכרז להשארתו של פסל עתיק בבריטניה, כתבה מ-3 באוגוסט 2001 (באנגלית). פלוטרכוס, חיי אלקיביאדס, 9. כלבו של ג'ניגס באתר המוזיאון הבריטי